Väike-Patarei tänav

pisi|Vaade Väike-Patarei tänavale aastal 2001
Väike-Patarei tänav on tänav Tallinnas Põhja-Tallinna linnaosas Kalamaja asumis.http://www.eki.ee/knab/tallinn1.htm Tänav algab Suur-Patarei tänavalt ja lõpeb Vana-Kalamaja tänaval. Väike-Patarei tänav on enam-vähem kagu–loodesuunaline ja 329 meetrit pikkune.

 Hoonestus 
Väike-Patarei tänav on hoonestatud valdavalt kahekorruseliste puitelamutega. Üks neist, Väike-Patarei 5 on Rootsi abiga renoveeritud Säästva Renoveerimise Infokeskuseks. Kummalgi pool tänavat on üks erand: paaritute numbrite poolel Tallinna Elektrijaama inseneride jaoks ja külaliskorteriteks 1930. aastail ehitatud neljakorruseline krohvitud kivimaja.

Paarisnumbrite poolel on silmapaistvaim 19. sajandil ehitatud kahekorruseline tellishoone (ohvitseride kasarm Väike-Patarei 108555 Ohvitseride kasarm Väike-Patarei t. 10, 19. saj. lõpp, Kultuurimälestiste register), kus on enne Esimest ja ka pärast Teist maailmasõda asunud mitmesuguseid riigiasutusi (Vabadussõja algul asus seal Kaitseliidu Tallinna I jaoskonna staap. 21. detsembril 1918 asus hoonesse 1. Eesti Jalaväepolgu staap. Hoones asus ka Kaitseväe Varustusvalitsus. 1919. aasta algul kasutas Väike-Patarei 10 ruume lühemat aega tagavarapataljon) ja mida tänapäeval kasutatakse elamuna. Hoone fassaadil on mälestustahvlid kindralmajor Otto Sternbeckile  ja Aleksandr Blokile.
 Ajalugu 
pisi|left|Tallinna linn ja Väike-Patarei tänav, 1914
Tänav sai nime 1877. aastal. Väike-Patarei tänava saksakeelne nimi oli Kleine Batterie-Strasse ja venekeelne nimi Малая Батарейная улица.Aleksander Kivi. Tallinna tänavad. Tallinn, 1972, lk. 91 1939. aastal sooviti Väike-Batarei tänava nime vahetada Kahuri tänavaksRida Tallinna tänavaid ümberristimisele, Päewaleht, nr. 110, 23 aprill 1939

 Vaata ka 
Patarei merekindlus

Viited

Kategooria:Põhja-Tallinna tänavad
Kategooria:Kalamaja